Teade, millega muudetakse teadet Hiina Rahvavabariigist pärit terasrataste importi käsitleva dumpinguvastase menetluse algatamise kohta

(2019/C 111/13)

15. veebruaril 2019 avaldas komisjon teate Hiina Rahvavabariigist pärit terasrataste importi käsitleva dumpinguvastase uurimise algatamise kohta (1) (edaspidi „15. veebruari 2019. aasta teade“). Pärast teate avaldamist juhiti komisjoni tähelepanu sellele, et teatavat vaatlusaluse toote määratluse alla kuuluvat tootekategooriat on tahtmatult kirjeldatud loetelus, kus on esitatud määratluse alla mittekuuluvad tooted.

Seetõttu parandab komisjon käesolevaga 15. veebruari 2019. aasta teadet, et kajastada käimasoleva uurimise tegelikku ulatust. Täiendav teave on esitatud huvitatud isikutele tutvumiseks ettenähtud toimikusse lisatud märkuses.

1. Uurimisalune toode

Väljajäetud toodete loetelu, mis on esitatud 15. veebruari 2019. aasta teate punktis 2, milles on sätestatud:

Uurimisalune toode ei hõlma järgmist:

— terasest rattad: praegu alamrubriiki 8701 10 kuuluvate üheteljeliste aiatraktorite tööstuslikus kokkupanekuks; praegu rubriiki 8703 kuuluvatele sõidukitele; praegu rubriiki 8704 kuuluvatele sõidukitele survesüütega sisepõlemis-kolbmootoriga (diisel- või pooldiiselmootoriga), silindrite töömahuga kuni 2 500 cm3, või sädesüütega sisepõlemis-kolbmootoriga, silindrite töömahuga kuni 2 800 cm3; praegu rubriiki 8705 kuuluvatele sõidukitele;

— neljarattaliste maastikusõidukite rattad,

— kodarrummud, ühes tükis valatud, terasest,

— mujal kui avalikel teedel kasutamiseks ettenähtud sõidukite rattad (nt põllumajandus- või metsatraktorid, kahveltõstukid, puksiirtraktorid, väljaspool teedevõrku kasutamiseks ettenähtud kallurautod).

sõnastatakse järgmiselt:

Uurimisalune toode ei hõlma järgmist:

— terasest rattad praegu alamrubriiki 8701 10 kuuluvate üheteljeliste aiatraktorite tööstuslikuks kokkupanekuks;

— neljarattaliste maastikusõidukite rattad,

— kodarrummud, ühes tükis valatud, terasest,

— mujal kui avalikel teedel kasutamiseks ettenähtud sõidukite rattad (nt põllumajandus- või metsatraktorid, kahveltõstukid, puksiirtraktorid, väljaspool teedevõrku kasutamiseks ettenähtud kallurautod).

2. Selgitus CN-koodide kohta

Viide CN- ja TARICi koodidele, mis on esitatud ainult teavitamise eesmärgil 15. veebruari 2019. aasta teate punkti 3 esimeses lõigus, milles on sätestatud:

Väidetavalt dumpinguhinnaga imporditav toode on vaatlusalune toode, mis on pärit Hiina Rahvavabariigist („asjaomane riik“) ja mis praegu kuulub CN-koodide ex 8708 70 99 ja ex 8716 90 90 alla (TARICi koodid 8708709920, 8708709980, 8716909095, 8716909097). CN- ja TARICi koodid on esitatud ainult teavitamise eesmärgil.

sõnastatakse järgmiselt:

Väidetavalt dumpinguhinnaga imporditav toode on vaatlusalune toode, mis on pärit Hiina Rahvavabariigist („asjaomane riik“) ja mis praegu kuulub CN-koodide ex 8708 70 10, ex 8708 70 99 ja ex 8716 90 90 alla (TARICi koodid 8708701080, 8708701085, 8708709920, 8708709980, 8716909095 ja 8716909097). CN- ja TARICi koodid on esitatud ainult teavitamise eesmärgil.

3. Menetlus

3.1. Esildised

Kõiki huvitatud isikuid, sealhulgas eksportivaid tootjaid, importijaid ja kasutajaid ning nende asjaomaseid ühendusi kutsutakse üles esitama kirjalikult oma seisukohad, esitama teabe ja kinnitavad tõendid käesoleva teate punktis 1 osutatud tootekategooria kaasamisekohta. Märkused selle tootekategooria kaasamise kohta 15. veebruari 2019. aasta teatega algatatud dumpinguvastasesse uurimisesse peavad jõudma komisjoni seitsme päeva jooksul alates käesoleva teate avaldamisest Euroopa Liidu Teatajas.

Kõigil asjaomastel huvitatud isikutel palutakse endast teada anda kohe, kuid mitte hiljem kui seitsme päeva jooksul alates käesoleva teate avaldamisest Euroopa Liidu Teatajas, võttes komisjoniga ühendust või vajaduse korral täiendades teavet, mis nad juba on esitatud pärast 15. veebruari 2019. aasta teate avaldamist.

Eelkõige palutakse eksportivatel tootjatel vajaduse korral täiendada teavet, mille nad esitasid pärast 15. veebruari 2019. aasta teate avaldamist, või anda endast teada, esitades 15. veebruari 2019. aasta teate I ja/või III lisa kohase teabe. Kõnealuseid lisasid hõlmav teave peab komisjoni jõudma seitsme päeva jooksul alates käesoleva teate avaldamisest Euroopa Liidu Teatajas.

Peale selle palutakse sõltumatutel importijatel vajaduse korral täiendada teavet, mille nad esitasid pärast 15. veebruari 2019. aasta teate avaldamist, või anda endast teada, esitades 15. veebruari 2019. aasta teate II lisa kohase teabe. Kõnealust lisa hõlmav teave peab komisjoni jõudma seitsme päeva jooksul alates käesoleva teate avaldamisest Euroopa Liidu Teatajas.

Komisjon võib valimeid vajaduse korral kohandada.

Pärast kõnealust tähtpäeva esitatud seisukohad ja teave võidakse jätta arvesse võtmata.

3.2. Ärakuulamised

Vastavalt Euroopa Parlamendi ja nõukogu määruse (EL) 2016/1036 (2) artikli 5 lõikele 10 võivad kõik huvitatud isikud taotleda komisjonilt ärakuulamist 15 päeva jooksul alates käesoleva teate avaldamisest Euroopa Liidu Teatajas.

15. veebruari 2019. aasta teate punktis 5.7 sätestatud ärakuulamiste ajakava kohaldatakse jätkuvalt käesoleva uurimise suhtes.

3.3. Muud menetluseeskirjad

Kõiki muid menetluseeskirju, mida on nimetatud 15. veebruari 2019. aasta teate punktides 5, 6, 7, 8, 9, 10, 11 ja 12, kohaldatakse jätkuvalt käesoleva uurimise suhtes.

(1) ELT C 60, 15.2.2019, lk 19.

(2) Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT L 176, 30.6.2016, lk 21, nagu seda on viimati muudetud dokumendiga ELT L 143, 7.6.2018, lk 1).